
REGULAMENT DE ORDINE INTERIOARĂ
              Centrul de Zi „Albă ca Zăpada și cei 60 de pitici’’

CAPITOLUL I
DISPOZIŢII GENERALE

            Art.1. Regulamentul de Ordine Interioară, se aplică tuturor salariaţilor din cadrul Centrului de Zi „Albă ca Zăpada și cei 60 de pitici” Mărăcineni, Argeș denumit în continuare Centrul de Zi „Albă ca Zăpada și 60 de pitici’’, sau Centru de zi, indiferent de durata contractului individual de muncă.
	            Art.2. Personalul prevăzut la art.1 are obligaţia ca, pe perioada detaşării sau delegării la alte unităţi, să respecte atât prevederile cuprinse în prezentul regulament cât şi reglementările proprii ale unităţilor respective.
           Art.3. Părinţii  beneficiarilor sau  oricare altă  persoană care  vizitează Centrul de zi, sunt obligaţi să respecte regulile impuse de prezentul  Regulament.
            Art.4. Prin aplicarea prezentului Regulament, salariaţii Centrului de Zi „Albă ca Zăpada și cei 60 de pitici’’, au obligaţia să dovedească profesionalism, cinste, ordine şi disciplină, să-şi asigure exercitarea corectă a atribuţiilor stabilite prin fişa postului în concordanţă cu Regulamentul de Organizare și Funcționare al Centrului de zi „Albă ca Zăpada și cei 60 de pitici, Mărăcineni.
           Art.5.  (1) Salariaţii Centrului de Zi „Albă ca Zăpada și cei 60 de pitici”,  au obligaţia să păstreze secretul profesional. Niciun salariat nu are dreptul de a folosi sau dezvălui nici în timpul activităţii, nici după încetarea acesteia, fapte sau date care, devenite publice, ar dăuna intereselor ori prestigiului Centrului de Zi „Albă ca Zăpada și cei 60 de pitici’’, precum şi angajatorului, respectiv – Ghițulescu Nelida-Marinela Cabinet Individual de Asistență Socială.
                        (2) Salariații  Centrului de Zi „Albă ca Zăpada și cei 60 de pitici” nu  pot  uza,  în  folos  personal,  de informațiile de serviciu pe care le dețin sau de care au luat la cunoștință în orice mod.
            Art. 6. Salariaţii Centrului de Zi „Albă ca Zăpada și cei 60 de pitici’’, au îndatorirea de a asigura egalitate de tratament beneficiarilor aplicând acelaşi regim juridic în situaţii identice sau similare.
            Art.7. Salariaţii Centrului de Zi „Albă ca Zăpada și cei 60 de pitici”, au obligaţia ca în exercitarea atribuţiilor care le revin să se abţină de la exprimarea sau manifestarea convingerilor politice  şi religioase.
             Art.8. Regulamentul de Ordine Interioară cuprinde politica de disciplină şi organizarea muncii, igienă şi securitatea muncii, obligaţiile conducerii, obligaţiile şi drepturile salariaţilor, ţinând seama şi de următoarele reguli: 
a) dreptul de asociere sindicală este garantat salariaţilor în condiţiile legii. Cei interesati pot, în mod liber, să înfiinţeze organizaţii sindicale, să adere la ele şi să exercite orice mandate în cadrul acestora;
b) salariaţii se pot asocia în organizaţii profesionale sau în alte organizaţii având ca scop reprezentarea intereselor proprii, promovarea pregătirii profesionale şi protejarea statutului lor;
c) salariaţii îşi pot exercita dreptul la grevă în condiţiile legii;
d) în cadrul instituţiei, unde salariaţii nu sunt organizaţi în sindicat, salariaţii îşi pot alege reprezentanţi în condiţiile legii;
e) liderul de sindicat va apăra drepturile salariaţilor în condiţiile legii, fără a perturba bunul mers al activităţii, fără a instiga salariaţii la atitudini necorespunzătoare;
f) reprezentanţii salariaţilor participă la stabilirea măsurilor privind condiţiile de muncă, sănătate şi securitatea muncii salariaţilor în timpul exercitării atribuţiilor lor, buna funcţionare a Centrului de Zi  „Albă ca Zăpada și cei 60 de pitici”.
g)  reprezentanţii salariaţilor îşi dau avizul în toate problemele de natura celor prevăzute mai sus, precum şi în orice alte situaţii, la solicitarea conducerii Centrului de Zi „Albă ca Zăpada și cei 60 de pitici’’, precum şi la solicitarea angajatorului.
h) avizul reprezentanților salariaților are caracter consultativ și este întotdeauna dat în scris și motivat.
CAPITOLUL II
ORGANIZAREA MUNCII

SECŢIUNEA I
TIMPUL DE MUNCĂ ŞI DE ODIHNĂ

	
          Art.9 
  (1) Timpul de lucru, conform Codul Muncii, este stabilit  pe categorii de personal, ținând cont  de specificul unităţii şi respectarea legislaţiei.
  (2) Pentru  coordonator centru, consilier juridic, administrator, programul de lucru este astfel: 
                  8 ore/zi 40 ore/săptămână  cu  pauză  de ½  oră.
  (3) Pentru asistent social, psiholog, logoped, programul de lucru este astfel : 
                    Luni – Vineri  = 8/18 :00, în 2 ture de lucru, respectiv, tura 1= Luni-Vineri=8/16 :00 și tura 2= Luni- Vineri= 10/18 :00 cu  pauză  de  ½  oră.
  (4) Pentru angajații care lucrează cu jumătate de normă, programul de lucru este următorul :
                   4 ore/zi - Luni-Vineri, sau
                   8 ore/zi - Luni, Miercuri, Vineri, respectiv 
                   8 ore/zi - Marți și Joi .
  (5) Pentru  educatorii angajaţi în Centrul de Zi - programul zilnic de lucru este astfel: 
[bookmark: _Hlk12608864]                   Luni – Vineri  = 8/1800, în 2 ture de lucru, respectiv:
[bookmark: _Hlk482698471]                   tura 1= Luni-Vineri=8/1600 și tura 2= Luni- Vineri= 10/1800 cu  pauză  de  ½  oră.
  (6) Pentru asistentul medical, programul de lucru este  de Luni -Vineri= 700-1500  cu  pauză  de ½  oră.
  (7) Pentru infirmiere programul  este de Luni -Vineri=6/1800, în 2 ture de lucru, respectiv tura 1= Luni-Vineri= 6/1400  și tura 2= Luni- Vineri= 10/1800, cu pauză de ½ oră.
  (8) Pentru îngrijitor curățenie programul este  Luni-Vineri=700-1500  cu pauză  ½  oră.
  (9) Fiecare categorie de salariaţi are dreptul la ½  ora pauză în timpul programului de lucru, orarul acesteia fiind stabilit astfel încât să se asigure supravegherea continuă şi corespunzătoare a copiilor.
  (10) Timpul necesar echipării şi dezechipării nu face parte din timpul de muncă; timpul de muncă reprezintă timpul pe care salariatul îl foloseşte pentru îndeplinirea atribuţiilor de muncă . 
  (11) Reducerea timpului de muncă din motive medicale se aprobă numai de către  angajator.  
  (12) Coordonatorul centrului  îşi rezervă dreptul, respectând limitele şi procedurile impuse de legislaţia în vigoare, de a modifica programul de lucru în funcţie de cerinţele instituţiei, în funcţie de necesităţile serviciului şi interesul superior al copilului, în funcţie de numărul de ore de efectuat în luna repectivă. 
  (13) Modificările programului  vor fi aduse  la cunoştinţa  salariaţilor prin afişarea graficelor de lucru cu cel puţin 5 zile inainte de sfârşitul lunii.
  (14) Înainte de începerea programului de lucru, precum şi la sfârşitul orelor de program,  salariaţii sunt obligaţi să semneze condica de prezenţă.
              Art. 10 Salariații  care  absentează  din  motive  obiective, sunt  obligați  să anunțe din timp coordonatorul centrului, pentru a nu perturba bunul mers al activității.  Salariații care întârzie de la programul de lucru stabilit trebuie să prezinte coordonatorului centrului situația, chiar dacă este vorba de un caz de forță majoră. În afara cazurilor neprevăzute, toate absențele trebuie  autorizate  în  prealabil  de coordonatorul  de centru. În cazul în care absența s-a datorat unui motiv independent de voința celui în cauză (boală, accident etc.),  coordonatorul de centru trebuie informat, în scris,  imediat și tot el este cel în măsură să aprecieze, în toate cazurile, dacă este necesar să se ia măsuri sau să se propună măsuri disciplinare.
	Art.11 Coordonatorul centrului   aprobă  învoirea cu recuperare a salariatului care solicită în scris acest lucru, precizând motive obiective.
	Art. 12  Orice  salariat  care  absentează  nemotivat, care întârzie sau pleacă mai devreme de la serviciu, va fi avertizat verbal la prima abatere, urmând ca  la  a 2-a abatere de acest gen să se înainteze referat către angajator cu propunere de sancționare conform legii.
	Art. 13  Orice  salariat  care  nu  va fi găsit la serviciu în timpul controalelor efectuate de către organele abilitate, va fi sancționat de către angajator și va constitui unul din criterii  în cazul restructurării  posturilor.
	Art. 14  Coordonatorul de centru  răspunde  de  organizarea  și  ținerea evidenței  privind concediile de odihnă, concediile fără plată, zilele libere plătite, învoiri de la program, întocmirea graficelor lunare de lucru și alte aspecte care privesc timpul de muncă al salariaților.
	  Art. 15  Coordonatorul de centru este răspunzător de asigurarea numărului zilnic de personal, pentru desfășurarea în bune condiții a întregii activități, pentru supravegherea permanentă a copiilor.
Art. 16 Pauzele de lucru. În conformitate cu Codul Muncii, salariații Centrului de Zi „Albă ca Zăpada și cei 60 de pitici”, au dreptul la pauze de masă de 30 minute, care se vor include în durata zilnică normală a timpului de muncă. Dacă salariații optează pentru pauza de masă mai mare de 30 de minute, timpul de lucru zilnic se va prelungi corespunzător.


SECŢIUNEA a II a
CONCEDIUL DE ODIHNĂ, CONCEDIUL MEDICAL ŞI ALTE CONCEDII

Art.17  (1) Salariaţii au dreptul în condiţiile legii, la concediu de odihnă, la concedii medicale şi la alte concedii.
(2) Toţi cei menţionaţi la alin. 1 au dreptul, în fiecare an calendaristic, la un concediu de odihnă plătit, cu o durata minimă de 20 de zile lucrătoare, conform art. 145 din CM.
	(3) Concediul de odihnă se poate efectua integral sau se poate acorda fracţionat dacă interesele serviciului o cer sau la solicitarea salariatului dacă nu este afectată desfăşurarea activităţii cu condiția ca una dintre fracțiuni să nu fie mai mică de 10 zile lucrătoare, conform CM. La începutul fiecărui an se face programarea concediului de odihnă pentru anul în curs, programare care să țină cont de specificul activităţii centrului de servicii, în așa fel încât efectuarea acestuia de către mai mulţi salariaţi în aceeaşi perioadă să nu afecteze activitatea. În situația în care mai mulți salariați doresc în aceeași perioadă efectuarea concediului, se va ține cont de numărul de înregistrare al cererii.
	(4) În situația în care salariatului i se desface contractul de muncă în urma pensionării, cu acordul ambelor părți sau prin restructurarea postului și salariatul nu a beneficiat de zilele de concediu de odihnă, acestea vor fi plătite în condițiile legii.
	(5) Salariata poate beneficia de concediu de sarcină pe o durata totală de 126 zile. Salariata gravidă este obligată să anunțe în scris conducerea Centrului de Zi „Albă ca Zăpada și cei 60 de pitici’’, Mărăcineni asupra stării ei, anexând documentul medical care îi atesta starea de graviditate.  Conducerea Centrului de Zi „Albă ca Zăpada și cei 60 de pitici’’, Mărăcineni este obligată ca în termen de 10 zile lucrătoare de la data în care a fost anunțată în scris de către salariată, să înștiințeze medicul de medicina muncii și Inspectoratul Teritorial de Muncă pe a cărui rază își desfășoară activitatea. Coordonatorul de centru are obligația să păstreze confidențialitatea asupra stării de graviditate a salariatei.
(6) Se va respecta art.17  din O.U.G  nr. 96/2003.
(7) În perioada concediilor medicale, a concediilor pentru îngrijirea copilului, raporturile de muncă nu pot înceta și  nu pot fi modificate decât din initiațiva salariatului.
	(8) În cazul concediilor medicale repetate, coordonatorul de centru își rezervă dreptul de a forma o echipă care să verifice dacă salariatul este acasă sau internat,   dacă acest concediu medical este justificat, având dreptul de a nu plăti acest concediu care nu se justifică.
(9)  În afara concediului de odihnă, salariații au dreptul la zile de concediu plătite, în cazul unor evenimente familiale, în conformitate cu prevederile legale sau cu Contractul Colectiv de Muncă aplicabil; 
a) căsătoria salariatului - 5 zile;
b) căsătoria unui copil - 2 zile;
c) naşterea unui copil - 5 zile + 10 zile dacă a urmat un curs de puericultură;
d) decesul soţului, copilului, părinţilor, socrilor - 3 zile;
e) decesul bunicilor, fraţilor, surorilor - 1 zi;
f) donatorii de sânge - conform legii;
g) la schimbarea locului de muncă în cadrul aceleiaşi unităţi, cu mutarea domiciliului în altă localitate - 5 zile.
Zilele de sărbãtoare legalã în care nu se lucreazã sunt:
- 1 şi 2 ianuarie;
- 24 ianuarie- Ziua Principatelor Române;
- prima şi a doua zi de Paşte; 
-  Vinerea Mare
- 1 mai;
- 1 iunie;
- prima şi a doua zi de Rusalii;
- 15 august- Adormirea Maicii Domnului;
- 30 noiembrie -Sf Andrei, cel Întâi chemat, Ocrotitorul României;
- 1 decembrie;
               - prima şi a doua zi de Crãciun;
- douã zile pentru fiecare dintre cele 3 sãrbãtori religioase anuale, declarate astfel de cultele religioase legale, altele decât cele creştine, pentru persoanele aparţinând acestora.
         	(10) Încapacitatea temporară de muncă va fi anunțată la unitate în cel mult 48 de ore de la data survenirii acesteia.
   (11) Predarea certificatului de concediu medical se va face până cel târziu la data de 05 ale lunii următoare producerii incapacității de muncă.
(12) Neprezentarea  la  timp  a  certificatului  medical  duce  la  neplata acestuia în luna respectivă. Salariatul trebuie să facă dovada prin certificat medical și să justifice absența în caz de boală, sau eventual să anunțe probabilitatea absenței pentru cauză de boală.








SECŢIUNEA a III-a
CONCEDIU FÃRÃ PLATA SALARIULUI

Art.18. (1) Salariaţii din cadrul Centrului de Zi‚ „Albă ca Zăpada și cei 60 de pitici’’ Mărăcineni  au dreptul la concedii fără plată în condițiile legii;
[bookmark: _GoBack]	(2) Salariații au dreptul la concedii fără plată, în limita prevazută la alin. (1), în următoarele situații:
              a) îngrijirea copilului bolnav în vârstă de peste 3 ani, în perioada indicată în certificatul medical; de acest drept beneficiază atât mama salariată, cât și tatăl salariat, dacă mama copilului nu beneficiază, pentru aceleași motive, de concediu fără plată; 
             b) tratamentul medical efectuat în străinătate pe durata recomandată de medic, dacă cel în cauză nu are dreptul, potrivit legii, la indemnizația pentru incapacitate temporară de muncă, precum și pentru însoțirea soțului sau, dupa caz, a soției ori a unei rude apropiate-copil, frate, soră, părinte, pe timpul cât aceștia se află la tratament în străinatate-în ambele situații cu avizul obligatoriu al Ministerului Sănătații. 
	(3)  Concedii fără plată pot fi acordate și pentru interese personale, altele decât cele prevăzute la alin. (1) si (2), pe o durată stabilită de comun acord de cele două părți, în condițiile legii, iar adresa va purta acordul conducătorului unității, arătând că unitatea își poate desfășura activitatea în bune condiții în lipsa salariatului care solicită concediul fără plată.
Salariaţii din cadrul Centrului de Zi ‚„Albă ca Zăpada și cei 60 de pitici’’, Mărăcineni au dreptul la concedii fără plată, pentru rezolvarea situațiilor personale:
 a) susţinerea examenului de bacalaureat, a examenului de admitere în instituţiile de învăţământ superior, curs seral sau fără frecvență, a examenelor de an universitar, cât şi a examenului de diplomă, pentru salariaţii care urmează o formă de învăţământ superior, curs seral sau fără frecvenţă;
 b) susţinerea examenului de admitere la doctorat, a examenelor de doctorat sau a tezei de doctorat, în cazul salariaţilor care nu beneficiază de burse de doctorat;
c) prezentare la concurs în vederea ocupării unui post în altă unitate.
(4) Evidență concediilor fără plată se va ţine de către  angajator.
(5) Modificarea, suspendarea, încetarea contractului individual de muncă se face cu respectarea prevederilor legale.

SECŢIUNEA  a IV-a
ORE SUPLIMENTARE

Art.19  (1) Prestarea orelor suplimentare, peste durata normală de lucru, se admite numai la solicitarea Conducătorului unităţii si aprobarea angajatorului.
(2) Munca prestată de personalul din unităţile de asistenţă socială, în vederea asigurării continuităţii activităţii în zilele de repaus săptămânal, de sărbători legale şi în celelalte zile în care, în conformitate cu reglementările în vigoare, nu se lucrează, în cadrul schimbului normal de lucru, se plăteşte cu un spor de 100% din salariul de bază al funcţiei îndeplinite, daca reglementarile legale in vigoare nu prevăd altfel.
(3) Munca astfel prestată şi plătită se compensează şi cu timp liber corespunzător.

SECŢIUNEA a V-a
DELEGAREA, DETAŞAREA

	Art.20  Delegarea   sau  detaşarea  salariaţilor  la  alte  sedii  ale angajatorului  se poate face doar prin Decizie emisă de Ghițulescu Nelida-Marinela Cabinet Indivdual de Asistență Socială, dacă este în interesul unității şi în  interesul  superior al copilului si cu aprobarea Consiliului Local Mărăcineni.

CAPITOLUL III
INSTRUCŢIUNI PROPRII DE SECURITATE ŞI SĂNĂTATE ÎN MUNCĂ

SECŢIUNEA I 
PREVEDERI GENERALE

Art. 21 (1) Instrucţiunile proprii privind securitatea şi sănătatea în muncă se aplică tuturor salariaţilor  Centrului de zi‚ „Albă ca Zăpada și cei 60 de pitici’’, Mărăcineni cât şi personalului extern şi sunt elaborate cu respectarea prevederilor Legii nr. 319/2006 - Legea securităţii și sănătaţii în muncă, cu modificările şi completările ulterioare.
(2) În accepţiunea legii, protecţia muncii constituie un ansamblu de activităţi instituţionalizate având ca scop asigurarea celor mai bune condiţii în desfăşurarea procesului de muncă, apărarea vieţii, integrităţii corporale şi sănătăţii salariaţilor şi a altor persoane participante la procesul de muncă. Prevederile Legii protecţiei muncii se aplică tuturor persoanelor juridice şi fizice la care activitatea se desfăşoară cu personal angajat pe bază de contract individual de muncă sau în alte condiţii prevăzute de lege.
	Art. 22.  Coordonatorul de centru are obligaţia să asigure condiţii normale de lucru, de natură să le ocrotească sănătatea şi integritatea fizică, după cum urmează:
a) Instrucţiunile prevăzute în prezentul Regulament de Ordine Interioară, impun fiecărei persoane să vegheze atât la securitatea şi sănătatea sa, cât şi a celorlalţi salariaţi din instituţie.
b) Fumatul în incinta instituţiei este cu desăvârşire interzis ca şi introducerea sau consumarea băuturilor alcoolice, acestea fiind sancţionate conform legii.
c) În prezenţa semnelor evidente de comportament anormal al unei persoane din cauza căreia aceasta nu îşi mai poate executa sarcinile de serviciu şi care poate determina crearea unei situaţii periculoase, coordonatorul de centru informează, de urgenţă, angajatorul care va dispune un consult medical al salariatului repectiv. Acest consult medical, va avea drept scop, respectând secretul medical, precizarea unui diagnostic, pronunţarea unei atitudini şi recomandarea unui tratament medical dacă este necesar. În aşteptarea unei soluţii definitive, persoanei în cauză îi va fi interzis să-şi mai exercite atribuţiile de serviciu, prevăzute în Fişa postului.
d) Salariatul beneficiază de grupuri sanitare şi duşuri dotate cu materiale de strictă necesitate (în limita fondurilor existente), pe care este obligat să le întreţină în stare de curăţenie, igienă şi funcţionare.
e) Efectuarea curăţeniei  în întreaga instituţie se va face doar cu materialele de curăţenie şi dezinfecţie puse la dispoziţie de către unitate, respectându-se concentraţiile şi normele legale.  Este interzisă folosirea de materiale ori substanţe, altele decât cele eliberate de către unitate.
f)   La efectuarea curăţeniei, fiecare salariat este obligat să poarte echipamentul de protecţie corespunzator (halat, mănuşi de cauciuc, încălţăminte antiderapantă, etc).
g) Fiecare salariat care efectuează curăţenia şi dezinfecţia este obligat să ia măsuri de depozitare corespunzatoare a materialelor, în locurile stabilite de coordonator de centru recipienţii să fie inscripţionaţi şi închişi, copiii să  nu aibă acces la aceştia.
h) Gunoiul menajer va fi transportat în saci de plastic la container de către salariat, fiind interzisă folosirea copiilor pentru efectuarea acestei sarcini.
i)   Este interzisă, de asemenea, folosirea copiilor în efectuarea curăţeniei şi dezinfecţiei prin folosirea materialelor şi substanțelor care le pot pune viaţa în pericol.








SECŢIUNEA A II– A 
OBLIGAŢII PRIVIND SECURITATEA ŞI SĂNĂTATEA ÎN MUNCĂ
Art.23  Obligațiile conducerii:
În conformitate cu prevederile Codului Muncii, ale Legii nr. 319/2006 şi H.G. 1425/2006 cu modificările şi completările aduse de <LLNK 12010   955 20 301   0 39>HOTĂRÂREA nr. 955 din 8 septembrie 2010 actualizată, obligaţiile angajatorului în calitatea sa de angajator  sunt următoarele:
a) să ia toate măsurile necesare pentru protejarea vieţii şi sănătăţii salariaţilor săi;
b) să asigure toţi salariaţii pentru risc de accidente şi boli profesionale;
c) să organizeze locurile de muncă astfel încât să garanteze securitatea şi sănătatea salariaţilor;
d) să asigure condiţiile optime pentru acordarea primului ajutor în caz de accidente de muncă, pentru crearea condiţiilor de preîntâmpinare a incendiilor, precum şi de evacuare a salariaţilor în situaţii speciale şi în caz de pericol iminent;
e) să stabilească măsurile tehnice, sanitare şi organizatorice de protecţie a muncii, corespunzător condiţiilor de muncă şi factorilor de mediu specifici unităţii;
f) să stabilească pentru salariaţi şi pentru ceilalţi participanţi la procesul de muncă atribuţiile şi răspunderile ce le revin în domeniul protecţiei muncii, corespunzător funcţiilor exercitate, în contractele individuale de muncă, în Regulamentele de Ordine Internă şi în Fişele posturilor acestora;
g) să elaboreze reguli proprii pentru aplicarea normelor de protecţie a muncii, corespunzător condiţiilor în care se desfăşoară activitatea la locurile de muncă;
h) să asigure şi să controleze, prin compartimente specializate sau prin personalul propriu, cunoaşterea şi aplicarea, de către toţi salariaţii şi participanţii la procesul de muncă, a măsurilor tehnice, sanitare şi organizatorice stabilite, precum şi a prevederilor legale în domeniul protecţiei muncii;
i) să ia măsuri pentru asigurarea de materiale necesare informării şi educării salariaţilor şi participanţilor la procesul de muncă: afişe, pliante, filme, şi altele asemenea cu privire la protecţia muncii;
j) să asigure, pe cheltuiala unităţii, instruirea, testarea şi perfecţionarea profesională a persoanelor cu atribuţii în domeniul protecţiei muncii;
k) să desemneze, la solicitarea inspectorului de muncă, salariaţii care să participe la efectuarea controlului sau la cercetarea accidentelor de muncă;
l) să nu modifice starea de fapt rezultată din producerea unui accident mortal sau colectiv, în afară de cazurile în care menţinerea acestei stări ar genera alte accidente ori ar periclita viaţa accidentaţilor şi a altor persoane participante la procesul de muncă.	
            Art.24	  Obligaţiile salariaţilor Centrului de Zi „Albă ca Zăpada și cei 60 de   pitici’’
	În conformitate cu prevederile Codului Muncii, ale Legii nr. 319/2006 şi H.G. 1425/2006 (actualizată), salariaţii  au principalele mari obligaţii, după cum urmează: 
a) să îşi însuşească şi să respecte normele de protecţie a muncii şi măsurile de aplicare a acestora;
b) să desfăşoare activitatea în aşa fel încât să nu expună la pericol de accidentare sau îmbolnăvire profesională atât propria persoană, cât şi pe celelalte persoane participante la procesul de muncă;
c) să aducă la cunoştinţă coordonatorului de centru sau în lipsa acestuia administratorului instituţiei, în scris, orice defecţiune tehnică sau altă situaţie care constituie un pericol de accidentare sau îmbolnăvire profesională;
            d)să aducă la cunoştinţă coordonatorului de centru imediat toate accidentele sau incidentele grave, survenite în timpul programului de lucru şi acesta va declara accidentul sau incidentul atât la angajator, cât şi la ITM;
e) să oprească lucrul la apariţia unui pericol iminent de producere a unui accident şi să îl informeze de îndată pe conducătorul locului de muncă;
f) să utilizeze echipamentul individual de protecţie din dotare, corespunzător scopului pentru care a fost acordat;
g) să dea relaţiile solicitate de organele de control şi de cercetare în domeniul protecţiei muncii.
	 Art. 25.  1. Accidentele care au produs invaliditate temporară sau definitivă precum şi accidentele colective vor fi comunicate imediat angajatorului,  ITM-ului,  precum și organelor de urmărire penală,  potrivit legii.
	             2.Salariata gravidă este obligată să anunţe în scris conducerea Centrului de zi asupra stării ei, anexând documentul medical care îi atestă starea de graviditate.  Conducerea Centrului de Zi este obligată ca în termen de 10 zile lucratoare de la data la care a  fost anunţată în scris de către salariată, să înştiinţeze medicul de medicina muncii şi Inspectoratul Teritorial de Muncă pe a cărui rază îşi desfăşoară activitatea. Se vor respecta prevederile art.17  din O.U.G. nr. 96/2003.
                          3.Conducerea unităţii va lua măsuri de protejare a salariatei gravide prin schimbarea sectorului de activitate  astfel încât să  nu îi pună în pericol sarcina.


SECŢIUNEA A III – A 
ORGANIZAREA ACTIVITĂŢII DE SECURITATE ŞI SĂNĂTATE ÎN MUNCĂ ÎN CENTRUL DE ZI „ALBĂ CA ZĂPADA ȘI CEI 60 DE PITICI’’, MĂRĂCINENI

	În conformitate cu prevederile Codului Muncii, ale Legii nr. 319/2006 şi H.G. 1425/2006 (actualizate), pentru îndeplinirea obligaţiilor sale, angajatorul organizează activitatea de securitate a muncii cu personal abilitat pentru a presta servicii în domeniul protecţiei muncii.
Art.26  Instrucţiuni proprii:
1 Pregătirea şi instruirea salariaţilor:
	 Pregătirea şi instruirea personalului în domeniul protecţiei muncii este o parte componentă a pregătirii profesionale şi are ca scop dobândirea cunoştinţelor şi formarea deprinderilor de securitate şi sănătate în muncă, activitate realizată prin instructajul de protecţia muncii.  În cadrul centrului, după caz, instructajul de protecţia muncii este organizat, conform prevederilor legale, în trei faze:
a) instructajul introductiv general;
b) instructajul la locul de muncă;
c) instructajul periodic. 
Personalul care efectuează instruirea sunt specialişti în securitate şi sănătate în muncă. 
2.  Instructajul introductiv general se face noilor încadraţi în muncă, salariaţilor veniţi în instituţie ca detașaţi, studenţilor pentru perioada de practică  profesională, voluntarilor, persoanelor aflate în instituţie  în perioada de probă  în vederea angajării definitive.
Instructajul se face de persoane cu atribuţii şi responsabilităţi în domeniul protecţiei muncii, împuternicite de către angajator. Instructajul introductiv general se face individual sau în grupuri de cel mult 20 de persoane. Durata instructajului nu va fi mai mică, de 8 ore şi va cuprinde  riscurile de accidentare specifice Centrului, legislaţia de protecţie a muncii în vigoare,  consecinţele posibile ale necunoaşterii şi nerespectării legislaţiei  de  protecţia muncii, măsuri tehnico-organizatorice de prevenire, alarmare, intervenţie, evacuare şi prim-ajutor.
Conținutul instructajului introductiv general şi programul de desfăşurare vor fi întocmite de către persoanele cu atribuţii în domeniu şi vor fi aprobate de către coordonator de centru. După terminarea perioadei de instructaj introductiv general, personalul instruit va fi supus verificării cunoştinţelor de protecţia muncii, pe baza de teste. Rezultatul verificării va fi consemnat în fişa individuală de instructaj. 
Nu vor putea fi angajaţi candidaţii care nu şi-au însuşit cunostinţele prezentate în instuctajul introductiv general. 
3. Instructajul la locul de muncă se face după instructajul introductiv general şi are ca scop prezentarea riscurilor şi măsurilor de prevenire specifice locului de muncă unde îşi desfăşoară activitatea salariatul respectiv.  Instructajul la locul de muncă  se  face  de  către  persoana  cu  atribuţii  specifice  în  domeniul sănătăţii şi securităţii în muncă, iar durata lui nu va fi mai mică de 8 ore şi va cuprinde informaţii privind riscurile de accidentare specifice locului de muncă, prevederile normelor specifice de securitatea muncii  şi  ale  instrucţiunilor  proprii, măsurile de prim-ajutor în caz de accidentare, va include obligatoriu demonstraţii practice privind activitatea pe care persoana respectivă o va desfăşura.	
	4. Instructajul periodic se face întregului personal şi are drept scop să aprofundeze normele de protecţia muncii. Acest instructaj se va completa în mod obligatoriu şi cu demonstraţii practice. Instructajul de protecţia muncii (introductiv general, la locul de muncă şi periodic) se va consemna în mod obligatoriu în fişa individuală de instructaj, stabilită conform modelului tipizat elaborat de Ministerul Muncii, Solidarităţii Sociale şi Familiei, cu indicarea materialului predat, duratei şi datei instruirii.
 	5. Metode şi mijloace de instruire: Angajatorul are obligaţia, conform legii, să asigure organizarea unei activităţi permanente de propagandă în domeniul protecţiei muncii, utilizând formele şi mijloacele cu conţinut specific : filme, afişe, pliante, cataloage, broşuri, cărţi, informări, simpozioane, etc.
 6. Materiale igienico-sanitare : Materialele igienico-sanitare se acordă obligatoriu şi gratuit salariaţilor centrului în scopul asigurării igienei şi protecţiei personale, în completarea măsurilor generale luate pentru prevenirea unor îmbolnăviri profesionale. Trusele sanitare de prim-ajutor medical constituie materiale igienico-sanitare. La stabilirea cantităţilor şi periodicitatea acordării acestora se ţine cont de recomandările medicului de medicina muncii, avându-se în vedere prevederile contractuale şi serviciile medicale contractate cu Centrul Medical specializat  de medicina muncii.
 7. Conducerea instituției are obligaţia să asigure condiţii normale de lucru, de natură să le ocrotească sănătatea şi integritatea fizică, după cum urmează :
a) Instrucţiunile prevazute în R.O.I. impun fiecărei persoane să vegheze atât la securitatea şi sănătatea sa, cât şi a celorlalţi salariaţi din instituţie .
b) Fumatul în incinta instituţiei, este cu desavârşire interzis ca şi introducerea sau consumarea băuturilor alcoolice;
c) În prezenţa semnelor evidente de comportament anormal al unei persoane datorită căreia aceasta nu îşi poate executa sarcinile de serviciu şi care poate determina crearea unei situaţii periculoase, ceilalţi salariaţi din centru informează de urgenţă coordonatorul de centru de zi , care va dispune un consult medical al salariatului respectiv. Acest consult medical, va avea drept scop, respectând secretul medical, precizarea unui diagnostic, pronunțarea unei atitudini și recomandarea unui tratament medical dacă este necesar. În asteptarea unei soluții definitive, persoanei în cauză îi va fi interzis să-și mai exercite atribuțiile de serviciu, prevăzute în fișa postului.
d) Salariații beneficiază de grupuri sanitare curate și dotate cu materiale de strictă necesitate, în vederea creării unui confort necesar respectării intimității fiecăruia, precum și pentru preîntâmpinarea îmbolnăvirilor.
e) Efectuarea curățeniei în birouri, grupuri sanitare, holuri se va face numai cu aparate electrocasnice și materiale speciale. Nerespectarea acestor prevederi sunt considerate abateri disciplinare și vor atrage sancționarea disciplinară a celor care ce se vor face vinovați de încălcarea acestora.
8. Timpul de muncă
Timpul de muncă şi regimul pauzelor se stabilesc, potrivit reglementărilor în vigoare, prin Regulamentul intern. 


  9. Clădiri şi alte construcţii
	  Conducerea instituției răspunde de preluarea şi efectuarea lucrărilor de construcţii, de reparaţie sau modernizare în condiţii care să asigure locuri de muncă organizate conform principiilor securităţii şi sănătăţii în muncă. 
În acest scop, conducerea instituției are obligaţia:
a) să analizeze proiectul din punct de vedere al măsurilor de securitate şi sănătate a muncii; în caz de neconcordanţă faţă de prevederile legislaţiei, să ceară proiectantului remedierea deficienţelor constatate;
b) să colaboreze cu proiectantul şi executantul lucrărilor, după caz, în scopul rezolvării anumitor probleme de securitate şi sănătate a muncii;
c) să controleze, cu ocazia recepţiei lucrărilor de construcţii, realizarea de către executant a tuturor măsurilor de securitate a muncii prevăzute în documentaţia tehnică, refuzând recepţia lucrărilor de construcţii care nu corespund din punct de vedere al securităţii muncii;
d) să nu permită utilizarea azbestului în structura şi la executarea lucrărilor construcţiilor în care sunt ampalsate locuri de muncă ale centrului;
e) să nu semneze recepţia definitivă a lucrărilor de construcţii atunci când determinările efectuate în timpul probelor tehnologice nu corespund documentaţiei tehnice şi/sau nu respectă normele legale în vigoare cu privire la instalaţii şi echipamente electrice, căi de acces, de circulaţie şi de evacuare în caz de pericol iminent, scări şi balustrade, lifturi, dimensionare suprafeţe de lucru, instalaţii tehnice şi utilitare, ergonomia locului de muncă, microclimat, iluminare.  
În caz de pericol, trebuie să fie posibilă evacuarea rapidă şi în cea mai mare siguranţă posibilă a salariaţilor de la toate punctele de lucru. Căile de acces de urgenţă şi ieşirile cu destinaţie de urgenţă trebuie să fie puse în evidenţă prin indicatoare de securitate ; indicatoarele de securitate trebuie amplasate în locurile cele mai potrivite pentru a putea fi observate de cât mai mulţi dintre angajaţi.
Căile de acces de urgență şi ieşirile, precum şi căile de circulaţie şi uşile de acces spre acestea, trebuie să fie libere de orice obstacole, astfel încât să poată fi utilizate în orice moment fără dificultate. Acestea nu trebuie să fie încuiate, astfel încât să poată fi deschise imediat şi cu ușurinţă de către orice persoană care ar avea nevoie în caz de pericol iminent. 

SECŢIUNEA A IV – A
UTILIZAREA ECHIPAMENTELOR DE PROŢECTIE ȘI DE LUCRU DIN DOTARE
Art. 27 (1) Fiecare persoanã este obligatã sã-şi utilizeze echipamentul tehnic de protecţie şi de lucru conform cerinţelor, fiind interzisã utilizarea acestuia în scopuri personale.
(2)  Sunt considerate echipamente tehnice: echipamente de calcul, biroticã, aparate, în general, toate materialele încredinţate salariatului în vederea executãrii atribuţiilor sale de serviciu.
(3) Este interzisã intervenţia din proprie iniţiativã asupra echipamentului tehnic sau de protecţie, dacã întreţinerea acestuia este încredinţatã unui specialist, salariatul fiind obligat sã apeleze la serviciile acestuia.
(4) Executarea sarcinilor de muncã implicã întreţinerea şi curãţirea echipamentului tehnic şi de lucru, personalul fiind obligat sã-şi consacre timpul necesar acestei obligaţii, conform cerinţelor stabilite prin fişa postului sau ordine specifice
Art.28  - Pentru a asigura securitatea la locul de muncã, trebuie respectate următoarele:
a) salariaţii rãspund pentru respectarea normelor de igienã și de tehnica securitãtii muncii;
b) fumatul este strict interzis, în incinta instituției, conform art. 5 al Legii 15/2016 privind completarea și modificarea Legii nr. 349/2002 pentru prevenirea și combaterea efectelor consumului produselor din tutun.
c) se interzice în incinta institutiei pãstrarea, distribuirea sau vânzarea de substanțe sau medicamente al cãror efect pot produce dereglãri comportamentale;         
d) se interzice introducerea, distribuirea sau înlesnirea introducerii bãuturilor alcoolice în institutie.
Art. 29.   Accidente de muncă 
1. Definiție
   Accidentul de muncă – este definit ca fiind vătămarea violentă a organismului, precum și intoxicația acută profesională, care au loc în timpul procesului de muncă sau în îndeplinirea îndatoririlor de serviciu, indiferent de natura juridică a contractului în baza căruia se desfășoară activitatea și care provoacă incapacitate temporară de muncă de cel puțin 3 zile, invalidate sau deces. 
2. Comunicarea accidentului
(1) Acidentul de muncă va fi comunicat conducerii Centrului de Zi‚ „Albă ca Zăpada și cei 60 de pitici’’, Mărăcineni de orice persoană care are cunoștință despre producerea accidentului. 
(2) Toate accidentele sau incidentele grave, survenite în timpul programului de lucru, vor fi aduse la cunoștința Coordonatorului de  centru, imediat și acesta va declara accidentul sau incidentul, atât la angajator,  cât și la ITM .
(3) Accidentul de muncă urmat de incapacitate temporară de muncă ori, după caz, urmat de invadilitate sau deces, precum și accidentul de muncă colectiv vor fi comunicate de către Coordonatorul de Centru, imediat angajatorului,  ITM-ului, precum și organelor de urmărire penală, potrivit legii.

SECTIUNEA  A V-A
PROTECȚIA  MATERNITĂȚII  LA  LOCUL  DE   MUNCĂ

Art. 30. 
 a) Protecția maternității este protecția sănătății și/sau securității salariatelor gravide și/sau mame la locurile lor de muncă.
	 b)  Salariata  gravidă  anunță  în  scris  angajatorul  asupra  stării sale fiziologice de graviditate și anexează un document medical eliberat de medicul de familie sau de medicul specialist care să îi ateste aceasta stare.
	c)  Concediul postnatal obligatoriu este de 42 de zile pe care salariata-mamă are obligația să îl efectueze după naștere, în cadrul concediului pentru sarcină și lăuzie cu durata totală de 126 de zile, de care beneficiază salariatele în condițiile legii.
Art. 31. Angajatorul are obligația să păstreze confidențialitatea asupra stării de graviditate a salariatei și nu va anunța alți angajați decât cu acordul scris al acesteia și doar în interesul bunei desfășurări a procesului de muncă, când starea de graviditate nu este vizibilă.
	Art. 32. În cazul în care o salariată se află în una dintre situațiile prevăzute mai sus desfășoară la locul de muncă o activitate care prezintă riscuri pentru sănătatea sau securitatea sa ori cu repercusiuni asupra sarcinii și alăptării, în sensul celor prevăzute mai sus, angajatorul este obligat să îi modifice în mod corespunzator condițiile și/sau orarul de muncă ori, daca nu este posibil, să o repartizeze la alt loc de muncă fără riscuri pentru sănătatea sau securitatea sa, conform recomandării medicului de Medicina Muncii sau a medicului de familie, cu menținerea veniturilor salariale.
	Art. 33. 1. În cazul în care angajatorul, din motive justificate în mod obiectiv, nu poate să îndeplinească obligația prevăzută mai sus, salariatele au dreptul la concediu de risc maternal după cum urmează:
	a) Înainte de data solicitării concediului de maternitate, stabilit potrivit reglementărilor legale  privind sistemul public de pensii și alte drepturi de asigurări sociale.
	b)  După  data  revenirii  din  concediul  postnatal  obligatoriu,  în cazul   în  care  nu  solicită  concediul și indemnizația pentru creșterea și îngrijirea copilului până la împlinirea vârstei de 2 ani sau, în cazul copilului cu handicap, până la 3 ani.
          	2. Concediul de risc maternal se poate acorda (în întregime sau fracționat, pe o perioadă ce nu poate depăși 120 de zile) de către medicul de familie sau de medicul specialist, care va elibera un certificat medical în acest sens, dar nu poate fi acordat simultan cu alte concedii prevăzute de legislația privind sistemul public de pensii și alte drepturi de asigurări sociale.
	3. Eliberarea certificatului medical se va face în condițiile în care salariata s-a prezentat la consultațiile prenatale și postnatale, conform normelor Ministerului Sănătății.
Art. 34.  În baza recomandării medicului de familie, salariata gravidă care nu poate îndeplini durata normală de muncă din motive de sănătate, a sa sau a fătului sau, are dreptul la reducerea cu o pătrime a duratei normale de muncă, cu menținerea veniturilor salariale, suportate integral din fondul de salarii al angajatorului, potrivit reglementărilor legale privind sistemul public de pensii și alte drepturi de asigurări sociale.
	Art. 35  Pentru asigurarea securității și sănătății în muncă a salariatelor gravide și/sau mame, lăuze sau care alăptează, regulamentul intern al Centrului de Zi conține măsuri privind igiena, protecția sănătății și securitatea în muncă a acestora, în conformitate cu prevederile prezentei ordonante de urgență și ale celorlalte acte normative în vigoare.
	Art. 36.  Salariatele prevăzute la articolele de mai sus nu pot desfășura munca  în condiții cu caracter insalubru sau penibil.
Art. 37.  Este interzis angajatorului să dispună încetarea raporturilor de muncă sau de serviciu în cazul:
         a)  Salariatei gravide sau celei care alăptează, din motive care au legatură  directă cu starea sa;
        b)   Salariatei care se află în concediul de risc maternal;
        c)    Salariatei care se află în concediul de maternitate;
         d)   Salariatei care se afla în concediul pentru creșterea copilului în vârstă de până la 2 ani sau, în cazul copilului cu handicap, în vârstă de până   la 3 ani;
         e)   Salariatei care se afla în concediul pentru îngrijirea copilului bolnav în vârstă de până la 7 ani sau, în cazul copilului cu handicap, în vârstă de până la 18 ani.	
Prevederile prezentei secțiuni se completează cu prevederile legale, prezente și viitoare, cu privire la protecția maternității la locurile de muncă.


SECŢIUNEA A VI – A
DISPOZIŢII ÎN CAZ DE PERICOL

Art. 38. 1. În caz de pericol, (cutremur, incendiu, etc.) se vor respecta Normele ISU, iar  evacuarea personalului instituției se efectuează conform planului de Evacuare stabilit pe baza Normelor de pază și stingerea incendiilor și Planului de Apărare Civilă. Atenția tuturor salariaților va fi îndreptată în primul rând pentru evacuarea și protejarea copiilor imobilizați, a copiilor care se pot deplasa, la salvarea documentelor importante și apoi a propriilor persoane.
               2.   În caz de pericol, ofițerul de serviciu este obligat să apeleze imediat serviciul urgențe 112, apoi coordonatorului de  centru.



SECŢIUNEA A VII– A
PAGUBE PRODUSE SAU SUFERITE DE SALARIAŢI

Art. 39 (1) Lucrările, documentaţia de serviciu, tehnica de calcul din dotarea fiecãrui birou, sunt asigurate prin depunerea acestora în dulapuri, camere prevazute cu sisteme şi dispozitive de închidere.
(2) Autoturismele proprietate personalã ale personalului vor fi parcate în spaţii special aprobate. Coordonatorul de Centru de zi nu poartã rãspunderea pentru pagubele aduse în parcare, în timpul programului normal de lucru.
(3) În stare de urgenţã sau necesitate, mai ales în cazul posibilitãţii existenţei în dulapuri a unor produse insalubre sau periculoase, ori în caz de forţã majorã, Coordonatorul de  Centru poate, după ce a informat salariaţii respectivi, sã dispunã deschiderea dulapurilor. Deschiderea se va face în prezenţa celor interesaţi. În cazul în care salariatul lipseşte sau refuzã sã ia parte la acţiune, aceasta se va face în prezenţa unui alt angajat.
 (4) Constituie documente de serviciu următoarele: condica de prezență, registrul de evidență al copiilor, registrul de sugestii și reclamații, registrul de incidente deosebite, registrul de abuz și neglijență, dosarele sociale ale copiilor, planificările și orice document specific fiecărei categorii de salariați. Salariatul trebuie să știe că aceste documente se depun la arhivă și se păstrează conform legislației în vigoare.


CAPITOLUL IV
REGULI DE DISCIPLINÃ
SECŢIUNEA  I 
ABATERI DISCIPLINARE

	Art. 40 (1) Încãlcarea cu vinovãţie de cãtre salariaţi, indiferent de funcţia pe care o ocupã, a obligaţiilor de serviciu, inclusiv a regulilor de comportare prevãzute în prezentul regulament, constituie abatere disciplinarã şi se sancţioneazã conform legislaţiei în vigoare.
(2) Sunt abateri disciplinare:
a) întârzierea sistematicã în efectuarea lucrãrilor;
b) întârzierea în mod repetat de la ora de începere a programului de lucru;
c) absenţe nemotivate de la serviciu;
d) intervenţii sau stãruinţe pentru soluţionarea unor cereri în afara cadrului legal;
e) nerespectarea secretului profesional sau a confidenţialitãţii lucrãrilor care au acest caracter ;
f) refuzul nejustificat de a îndeplini sarcinile şi atribuţiile prevăzute în fişa postului;
g) neglijenţa repetatã în rezolvarea lucrãrilor;
h) manifestari care aduc atingerea prestigiului instituţiei;
i) exprimarea sau desfãșurarea, în calitate de salariat ori în timpul programului de lucru, a unor opinii sau activitãţi publice cu caracter politic ;
j) încãlcarea prevederilor legale referitoare la concurenţa neloialã;
k) pãrãsirea serviciului fãrã motiv întemeiat şi fãrã a avea în prealabil aprobarea coordonatorului de Centrului;
l) desfãşurarea unei activitãţi personale sau private în timpul orelor de program;
m) solicitarea sau primirea de cadouri în scopul furnizãrii unor informaţii sau facilitãrii unor servicii care sã dãuneze activitãţii instituţiei;
n) introducerea, distribuirea, facilitarea introducerii sau distribuirii în instituţie a bãuturilor alcoolice, pentru a fi consumate la locul de muncã;
o) intrarea și rãmânerea în instituţie sub influenţa bãuturilor alcoolice;
p) introducerea, posedarea, consumarea, distribuirea sau vinderea de substanţe/ medicamente al caror efect pot produce dereglãri comportamentale;
q) întruniri de orice fel care nu privesc activitatea profesionalã;
r) desfaşurarea activitãţilor politice  de orice fel;
s) fumatul;
t) orice alte fapte interzise de lege;
(3) Fumatul, întarzierea sistematică în efectuarea lucrărilor, absenţe nemotivate de la serviciu ( mai mult de 3 zile consecutive), furtul, violenţa fizică, refuzul de a se supune aplicării politicilor de: securitate şi protecţie a muncii, consumul de alcool sau de medicamente care pot produce dereglări comportamentale, supunerea beneficiarilor centrului la traume emoționale sau fizice, întreţinerea de relaţii sexuale cu beneficiarii centrului, sunt considerate abateri deosebit de grave şi se sancţionează  conform prezentului regulament prin desfacerea contractului individual de muncă.
(4)  Părinții beneficiarilor sau reprezentanții legali ai acestora,   care nu respectă prezentul Regulament  de Ordine Interioară, care nu respectă orele de vizită, care au un comportament jignitor și recalcitrant, sau care vin sub influența alcoolului ori a unor substanțe al caror efect poate produce dereglări comportamentale, li se va interzice accesul în centru.

SECŢIUNEA A II – A
SANCŢIUNI DISCIPLINARE

Art. 41. Sancțiunile disciplinare sunt aplicate doar de către angajator, în urma propunerii coordonatorului de centru printr-un  referat sau în urma controalelor întreprinse de către organele abilitate în acest sens.
	Art. 42. 1. Coordonatorul de centru, în cazul constatării unor abateri ale salariaților, are dreptul să:
a)  Atenționeze   salariatul (verbal – o dată  și în scris – o dată)
b)  Să înainteze referat către angajator cu propunere de sancționare astfel:
-Schimbarea sectorului de muncă al salariatului în altul similar în cazul în care au loc neînțelegeri între salariații aceluiași sector, copiii sunt agitați de prezența unui anumit salariat, salariatul tratează în mod diferențiat copiii din sectorul în care își desfășoară activitatea.
-În cazul în care salariatul întârzie sau lipsește nemotivat mai mult de 3 ori.
-În cazul în care se constată că din neglijență personală s-a adus  prejudiciu atât de imagine cât și material asupra beneficiarilor sau asupra instituției.
	-În cazul în care salariatul ascunde întâmplarea vreunui eveniment grav petrecut în timpul programului și  nu îl anunță  pe coordonatorul de  centru.
-În cazul în care un salariat încalcă în mod deliberat prezentul Regulament  sau confidențialitatea datelor cu care intră în contact.
2.  Angajatorul (reprezentantul legal al CIAS Ghițulescu Nelida Marinela dispune aplicarea sancțiunii disciplinare printr-o decizie emisă în forma scrisă, în termen de 30 de zile calendaristice de la data luării la cunoștință despre săvârșirea abaterii disciplinare, dar nu mai tarziu de 6 luni de la data săvârșirii faptei.
3.  Decizia de sancționare se comunică salariatului în cel mult 5 zile calendaristice de la data emiterii și produce efecte de la data comunicării.
4. Comunicarea se predă personal salariatului, cu semnătură de primire, ori, în caz de refuz al primirii, prin scrisoare recomandată, la domiciliu sau reședința comunicată de acesta.
5. Decizia de sancționare poate fi contestată de salariat la instanțele judecătorești competente în termen de 30 de zile calendaristice de la data comunicării.
6.  Constatarea, cercetarea, aplicarea și contestarea sancțiunilor disciplinare se face, potrivit prevederilor Codului Muncii.
7. Sancțiunile cu caracter disciplinar ce pot fi aplicate salariaților centrului în caz de abatere disciplinară sunt urmatoarele:
a) avertismentul scris;
b) retrogradarea din funcţie, cu acordarea salariului corespunzător funcţiei în care s-a dispus retrogradarea, pentru o durată ce nu poate depăşi 60 de zile;
d) reducerea salariului de bază pe o durată de 1-3 luni cu 5-10%;
e) reducerea salariului de bază şi/sau, după caz, şi a indemnizaţiei de conducere pe o perioadă de 1-3 luni cu 5-10%;
f) desfacerea disciplinară a contractului individual de muncă. 
8. Are dreptul de a aplica sancțiuni disciplinare numai angajatorul.
 




SECŢIUNEA A III– A
INTERZICEREA ŞI SANCŢIONAREA HÃRŢUIRII SEXUALE

Art. 43 (1) Nu se tolereazã în cadrul relaţiilor de serviciu manifestari de hãrţuire sexualã.
(2) Sunt considerate hãrţuiri sexuale, acele gesturi, manifestări, comentarii insinuante, sau propuneri cu aluzii sexuale. Acestea pot crea o stare de stres în cadrul instituţiei şi pot conduce la degradarea atmosferei de lucru, scãderea productivitãţii muncii şi a moralului angajaţilor. În sensul celor de mai sus nu este permis angajaţilor sau beneficiarilor Centrului de Zi‚ „Albă ca Zăpada și cei 60 de pitici’’, Mărăcineni sã impunã constrângeri, sau să exercite presiuni de orice altã naturã în scopul obţinerii de favoruri de naturã sexualã.
(3) Salariaţii, care vor fi autorii dovediţi ai unor fapte prevăzute mai sus, vor fi sancţionaţi conform prevederilor art. 43, respectând procedura stabilitã la art. 43 din prezentul regulament.
(4) Salariaților care vor favoriza  sau din a caror neglijență în supraveghere s-ar întâmpla întreținerea relațiilor sexuale între beneficiari, li se va desface contractul de muncă fără alte sancțiuni.
(5) Salariaților care admit intrarea unor persoane străine în incinta unității sau din cauza  nesupravegherii, unele persoane străine unității ajung până în sălile de clasă, li se va desface contractul de muncă fără alte sancțiuni prealabile.


SECŢIUNEA A IV – A
DREPTUL DE APÃRARE AL SALARIAŢILOR

Art. 44 (1) La individualizarea sancţiunii disciplinare se va ţine seama de cauzele şi de gravitatea abaterii disciplinare,  împrejurarile în care aceasta a fost sãvârşitã, gradul de vinovãţie şi consecinţele abaterii, comportarea generalã în serviciu a salariatului, precum şi de existenţa în antecedentele acestuia a altor sancţiuni disciplinare care au fost radiate, în condiţiile prevăzute de lege.
(2) Sancţiunea disciplinarã nu poate fi aplicatã decât dupã cercetarea prealabilã a faptei imputate şi dupa audierea salariatului. Audierea salariatului trebuie consemnatã în scris, sub sancţiunea nulitãţii.
(3) Refuzul salariatului, de a se prezenta la audiere sau de a semna o declaraţie privitoare la abaterile imputate se consemneazã într-un proces verbal. În astfel de cazuri sancţiunea poate fi aplicatã.
(4) Acelaşi procedeu se va aplica şi în cazul personalului care refuzã sã se prezinte în vederea audierii.
(5)   Sancţiunile disciplinare se aplicã potrivit legii.
(6) Salariatul nemulţumit de sancţiunea aplicatã se poate adresa tribunalului, solicitând anularea sau modificarea dupã caz, a ordinului sau dispoziţiei de sancţionare.
(7) Daca s-a dovedit nevinovaţia persoanei sancţionate, persoanele cu rea-credinţã care au determinat aplicarea sancţiunii disciplinare, rãspund disciplinar, material, civil şi după caz, penal.











CAPITOLUL V
PRINCIPII PROPRII DE NEDISCRIMINARE ŞI DE RESPECTARE A DEMNITĂŢII SALARIAŢILOR 

Art. 45 Centrul respectă prevederile legale cu privire la nediscriminare şi la respectarea demnităţii umane şi aplică principiul egalităţii de tratament faţă de toţi salariaţii săi. Astfel relaţiile de muncă din cadrul  Centrului nu sunt condiţionate: 
1) de participarea la o activitate economică sau exercitarea liberă a unei profesii, de apartenenţa salariatului la o rasă, naţionalitate, etnie, religie, categorie socială, de convingerile, sexul sau orientarea sexuală, de vârsta sau de apartenenţa salariatului la o categorie defavorizată;
2) la angajarea în muncă a unei persoane pe motiv că aceasta aparţine unei rase, naţionalităţi, etnii, religii, categorii sociale sau categorii defavorizate ori datorită convingerilor, vârstei, sexului sau orientării sexuale a acesteia;
3) la acordarea prestaţiilor sociale de care beneficiază salariaţii, datorită apartenenţei angajaţilor la o rasă, naţionalitate, comunitate lingvistică, origine etnică, religie, categorie socială sau categorie defavorizată ori datorită vârstei, sexului, orientării sexuale sau convingerilor acestora.
Instituția va asigura confidenţialitatea datelor privitoare la rasa, naţionalitatea, etnia, religia, sexul, orientarea sexuală sau a altor date cu caracter privat care privesc persoanele aflate în căutarea unui loc de muncă.
Instituția va aplica principiile din prezentul Regulament intern în următoarele domenii:
  a) încheierea, suspendarea, modificarea sau încetarea contractului individual de muncă;
  b) stabilirea şi modificarea atribuţiilor de serviciu, locului de muncă sau a salariului;
  c) acordarea drepturilor sociale, altele decât cele ce reprezintă salariul;
  d) formarea, perfecţionarea, reconversia şi promovarea profesională;
  e) aplicarea măsurilor disciplinare;
  f) dreptul de aderare la sindicat şi accesul la facilităţile acordate de acesta;
	  g) orice alte condiţii de prestare a muncii, potrivit legislaţiei în vigoare.
Instituția va asigura, membrilor organelor de conducere alese ale patronatelor, reprezentanţilor aleşi în organele de conducere ale sindicatelor şi/sau reprezentanţilor salariaţilor, protecţia legii contra oricăror forme de condiţionare, constrângere sau limitare a exercitării funcţiilor lor. Pe toată durata executării mandatului, precum şi pe o perioadă de 2 ani de la încetarea acestuia, membrii organelor de conducere alese ale patronatelor, reprezentanţii aleşi în organele de conducere ale sindicatelor şi/sau reprezentanţii salariaţilor nu vor fi concediaţi pentru motive care nu ţin de persoana salariatului, pentru necorespundere profesională sau pentru motive care ţin de îndeplinirea mandatului pe care l-au primit de la salariaţii din centru.



CAPITOLUL VI
EGALITATEA DE ŞANSE ÎNTRE FEMEI ŞI BÃRBAŢI
(Sediul materiei : Extras din Legea 202/2002, actualizată și republicată)


SECTIUNEA  I 
EGALITATEA DE ŞANSE ŞI DE TRATAMENT ÎNTRE FEMEI ŞI BARBATI ÎN DOMENIUL MUNCII

 	Art. 46 (1) Prin egalitatea de şanse şi de tratament între femei şi bărbaţi în relaţiile de muncă se înţelege accesul nediscriminatoriu la:
  a) alegerea ori exercitarea liberă a unei profesii sau activităţi;
  b) angajare în toate posturile sau locurile de muncă vacante şi la toate nivelurile ierarhiei profesionale;
  c) venituri egale pentru muncă de valoare egală;
  d) informare şi consiliere profesională, programe de iniţiere, calificare, perfecţionare, specializare şi recalificare profesională, inclusiv ucenicia;
  e) promovare la orice nivel ierarhic şi profesional;
  f) condiţii de încadrare în muncă şi de muncă ce respectă normele de sănătate şi securitate în muncă, conform prevederilor legislaţiei în vigoare, inclusiv condiţiile de concediere;
  g) beneficii, altele decât cele de natură salarială, precum şi la sistemele publice şi private de securitate socială;
  h) organizaţii patronale, sindicale şi organisme profesionale, precum şi la beneficiile acordate de acestea;
  i) prestaţii şi servicii sociale, acordate în conformitate cu legislaţia în vigoare.
  (2) În conformitate cu prevederile alin. (1), de egalitatea de şanse şi de tratament între femei şi bărbaţi în relaţiile de muncă beneficiază toţi lucrătorii, inclusiv persoanele care exercită o activitate independentă, precum şi soţiile/soţii lucrătorilor independenţi care nu sunt salariate/salariaţi sau asociate/asociaţi la întreprindere, în cazul în care acestea/aceştia, în condiţiile prevăzute de dreptul intern, participă în mod obişnuit la activitatea lucrătorului independent şi îndeplinesc fie aceleaşi sarcini, fie sarcini complementare.
  (3) Prevederile prezentei legi se aplică tuturor persoanelor, funcţionari publici şi personal contractual din sectorul public şi privat, inclusiv din instituţiile publice, cadrelor militare din sectorul public, precum şi celorlalte categorii de persoane al căror statut este reglementat prin legi speciale.. 
 	Art. 47 Pentru prevenirea şi eliminarea oricăror comportamente, definite drept discriminare bazată pe criteriul de sex, angajatorul are următoarele obligaţii:
  a) să asigure egalitatea de şanse şi de tratament între angajaţi, femei şi bărbaţi, în cadrul relaţiilor de muncă de orice fel, inclusiv prin introducerea de dispoziţii pentru interzicerea discriminărilor bazate pe criteriul de sex în regulamentele de organizare şi funcţionare şi în regulamentele interne ale unităţilor;
  b) să prevadă în regulamentele interne ale unităţilor sancţiuni disciplinare, în condiţiile prevăzute de lege, pentru angajaţii care încalcă demnitatea personală a altor angajaţi prin crearea de medii degradante, de intimidare, de ostilitate, de umilire sau ofensatoare, prin acţiuni de discriminare, astfel cum sunt definite la art. 4 lit. a)-e) şi la art. 11;
  c) să îi informeze permanent pe angajaţi, inclusiv prin afişare în locuri vizibile, asupra drepturilor pe care aceştia le au în ceea ce priveşte respectarea egalităţii de şanse şi de tratament între femei şi bărbaţi în relaţiile de muncă;
  d) să informeze imediat după ce a fost sesizat autorităţile publice abilitate cu aplicarea şi controlul respectării legislaţiei privind egalitatea de şanse şi de tratament între femei şi bărbaţi.
 	Art. 48 Este interzisă discriminarea prin utilizarea de către angajator a unor practici care dezavantajează persoanele de un anumit sex, în legătură cu relaţiile de muncă, referitoare la:
  a) anunţarea, organizarea concursurilor sau examenelor şi selecţia candidaţilor pentru ocuparea posturilor vacante din sectorul public sau privat;
  b) încheierea, suspendarea, modificarea şi/sau încetarea raportului juridic de muncă ori de serviciu;
  c) stabilirea sau modificarea atribuţiilor din fişa postului;
  d) stabilirea remuneraţiei;
  e) beneficii, altele decât cele de natură salarială, precum şi la securitate socială;
  f) informare şi consiliere profesională, programe de iniţiere, calificare, perfecţionare, specializare şi recalificare profesională;
  g) evaluarea performanţelor profesionale individuale;
  h) promovarea profesională;
  i) aplicarea măsurilor disciplinare;
  j) dreptul de aderare la sindicat şi accesul la facilităţile acordate de acesta;
  k) orice alte condiţii de prestare a muncii, potrivit legislaţiei în vigoare.
  (2) Sunt exceptate de la aplicarea prevederilor alin. (1) lit. a) locurile de muncă în care, datorită naturii activităţilor profesionale respective sau cadrului în care acestea sunt desfăşurate, o caracteristică legată de sex este o cerinţă profesională autentică şi determinantă, cu condiţia ca obiectivul urmărit să fie legitim şi cerinţa să fie proporţională.  
 	Art. 49 (1) Maternitatea nu poate constitui un motiv de discriminare.
  (2) Orice tratament mai puţin favorabil aplicat unei femei legat de sarcină sau de concediul de maternitate constituie discriminare în sensul prezentei legi.
  (3) Orice tratament mai puţin favorabil aplicat unei femei sau unui bărbat, privind concediul pentru creşterea copiilor sau concediul paternal, constituie discriminare în sensul prezentei legi.
  (4) Este interzis să i se solicite unei candidate, în vederea angajării, să prezinte un test de graviditate şi/sau să semneze un angajament că nu va rămâne însărcinată sau că nu va naşte pe durata de valabilitate a contractului individual de muncă.
  (5) Sunt exceptate de la aplicarea prevederilor alin. (1) acele locuri de muncă interzise femeilor gravide şi/sau care alăptează, datorită naturii ori condiţiilor particulare de prestare a muncii.
  (6) Concedierea nu poate fi dispusă pe durata în care:
  a) salariata este gravidă sau se află în concediu de maternitate;
  b) salariata/salariatul se află în concediul pentru creşterea copiilor în vârstă de până la 2 ani, respectiv 3 ani în cazul copilului cu dizabilităţi;
  c) salariatul se află în concediu paternal.
  (7) Este exceptată de la aplicarea prevederilor alin. (6) concedierea pentru motive ce intervin ca urmare a reorganizării judiciare, a falimentului sau a dizolvării angajatorului, în condiţiile legii.
  (8) La încetarea concediului de maternitate, a concediului pentru creşterea copiilor în vârstă de până la 2 ani, respectiv 3 ani în cazul copilului cu dizabilităţi sau a concediului paternal, salariata/salariatul are dreptul de a se întoarce la ultimul loc de muncă ori la un loc de muncă echivalent, având condiţii de muncă echivalente, şi, de asemenea, de a beneficia de orice îmbunătăţire a condiţiilor de muncă la care ar fi avut dreptul în timpul absenţei.
  (9) La revenirea la locul de muncă în condiţiile prevăzute la alin. (8), salariata/salariatul are dreptul la un program de reintegrare profesională, a cărui durată este prevăzută în regulamentul intern de organizare şi funcţionare şi nu poate fi mai mică de 5 zile lucrătoare. 	
Art. 50 Constituie discriminare bazată pe criteriul de sex orice comportament nedorit, definit drept hărţuire sau hărţuire sexuală, având ca scop sau efect:
  a) de a crea la locul de muncă o atmosferă de intimidare, de ostilitate sau de descurajare pentru persoana afectată;
  b) de a influenţa negativ situaţia persoanei angajate în ceea ce priveşte promovarea profesională, remuneraţia sau veniturile de orice natură ori accesul la formarea şi perfecţionarea profesională, în cazul refuzului acesteia de a accepta un comportament nedorit, ce ţine de viaţa sexuală. 
  	Art. 51 Pentru prevenirea şi eliminarea oricăror comportamente, definite drept discriminare bazată pe criteriul de sex, angajatorul are următoarele obligaţii:
  a) să asigure egalitatea de şanse şi de tratament între angajaţi, femei şi bărbaţi, în cadrul relaţiilor de muncă de orice fel, inclusiv prin introducerea de dispoziţii pentru interzicerea discriminărilor bazate pe criteriul de sex în regulamentele de organizare şi funcţionare şi în regulamentele interne ale unităţilor;
  b) să prevadă în regulamentele interne ale unităţilor sancţiuni disciplinare, în condiţiile prevăzute de lege, pentru angajaţii care încalcă demnitatea personală a altor angajaţi prin crearea de medii degradante, de intimidare, de ostilitate, de umilire sau ofensatoare, prin acţiuni de discriminare, astfel cum sunt definite la art. 4 lit. a)-e) şi la art. 11;
  c) să îi informeze permanent pe angajaţi, inclusiv prin afişare în locuri vizibile, asupra drepturilor pe care aceştia le au în ceea ce priveşte respectarea egalităţii de şanse şi de tratament între femei şi bărbaţi în relaţiile de muncă;
  d) să informeze imediat după ce a fost sesizat autorităţile publice abilitate cu aplicarea şi controlul respectării legislaţiei privind egalitatea de şanse şi de tratament între femei şi bărbaţi. 
 	Art. 52 Constituie discriminare şi este interzisă modificarea unilaterală de către angajator a relaţiilor sau a condiţiilor de muncă, inclusiv concedierea persoanei angajate care a înaintat o sesizare ori o reclamaţie la nivelul unităţii sau care a depus o plângere, în condiţiile prevăzute la art. 30 alin. (2) din lege, la instanţele judecătoreşti competente, în vederea aplicării prevederilor prezentei legi şi după ce sentinţa judecătorească a rămas definitivă, cu excepţia unor motive întemeiate şi fără legătură cu cauza.
  (2) Prevederile alin. (1) se aplică în mod corespunzător membrilor organizaţiei sindicale, reprezentanţilor salariaţilor sau oricărui alt salariat care au competenţa ori pot să acorde sprijin în rezolvarea situaţiei la locul de muncă potrivit dispoziţiilor art. 30 alin. (1) din lege.
      Art. 53 Pentru prevenirea acţiunilor de discriminare bazate pe criteriul de sex în domeniul muncii, atât la negocierea contractului colectiv de muncă la nivel de sector de activitate, grup de unităţi şi unităţi, părţile contractante vor stabili introducerea de clauze de interzicere a faptelor de discriminare şi, respectiv, clauze privind modul de soluţionare a sesizărilor/reclamaţiilor formulate de persoanele prejudiciate prin asemenea fapte.

CAPITOLUL VII
PREVENIREA ŞI SANCŢIONAREA TUTUROR FORMELOR DE DISCRIMINARE

Sediul materiei : LEGE nr. 324 din 14 iulie 2006 pentru modificarea şi completarea O.G. nr. 137/2000 privind prevenirea şi sancţionarea tuturor formelor de discriminare

Art.54 - (1) În România, stat de drept, democratic şi social, demnitatea omului, drepturile şi libertãţile cetãţenilor, liberã dezvoltare a personalitãţii umane reprezintã valori supreme şi sunt garantate lege. 
(2) Principiul egalitãţii între cetãţeni, al excluderii privilegiilor şi discriminãrii sunt garantate în special în exercitarea urmãtoarelor drepturi: 
a) dreptul la un tratament egal în fata instanţelor judecãtoreşti şi a oricărui alt organ jurisdicţional; 
b) dreptul la securitatea persoanei şi la obţinerea protecţiei statului împotriva violenţelor sau maltratãrilor din partea oricãrui individ, grup sau instituţie; 
c) drepturile politice, şi anume drepturile electorale, dreptul de a participa la viaţa publicã şi de a avea acces la funcţii şi demnitãţi publice; 
d) drepturile civile, în special: 
-  dreptul la liberã circulaţie şi la alegerea reşedinţei; 
-  dreptul de a pãrãsi ţara şi de a se întoarce în ţara;
-  dreptul de a obţine şi de a renunţa la cetãţenia românã; 
-  dreptul de a se cãsãtori şi de a-şi alege partenerul; 
-  dreptul de proprietate; 
-  dreptul la moştenire; 
-  dreptul la libertatea de gândire, conştiinţã şi religie; 
-  dreptul la libertatea de opinie şi de exprimare; 
-  dreptul la libertatea de întrunire şi de asociere; 
-  dreptul de petiţionare; 
e) drepturile economice, sociale şi culturale, în special: 
- dreptul la muncã, la liberã alegere a ocupaţiei, la condiţii de muncã echitabile şi satisfacãtoare, la protecţia împotriva şomajului, la un salariu egal pentru muncã egalã, la o remuneraţie echitabilã şi satisfacãtoare; 
-  dreptul de a înfiinţa sindicate şi de a se afilia unor sindicate; 
-  dreptul la locuinţã;
-  dreptul la sãnãtate, la îngrijire medicalã, la securitate socialã şi la servicii sociale; 
-  dreptul la educaţie şi la pregãtire profesionalã;
-   dreptul de a lua parte, în condiţii de egalitate, la activitãţi culturale şi sportive; 
f) dreptul de acces la toate locurile şi serviciile destinate folosinţei publice. 
Exercitarea drepturilor enunţate în cuprinsul prezentului articol priveşte persoanele aflate în situaţii comparabile. Orice persoanã fizicã sau juridicã are obligaţia sã respecte principiile enunțate la alin. (2).
Art. 55 (1) Potrivit prezentei ordonanțe, prin discriminare se înțelege orice deosebire, excludere, restricție sau preferință, pe bază de rasă, naționalitate, etnie, limbă, religie, categorie socială, convingeri, sex, orientare sexuală, vârstă, handicap, boală cronică necontagioasă, infectare HIV, apartenență la o categorie defavorizată, precum și orice alt criteriu care are ca scop sau efect restrângerea, înlăturarea recunoașterii, folosinței sau exercitării, în condiții de egalitate, a drepturilor omului și a libertăților fundamentale sau a drepturilor recunoscute de lege, în domeniul politic, economic, social și cultural sau în orice alte domenii ale vieții publice.
         Art. 56 - (1) Consiliul Naţional pentru Combaterea Discriminarii este autoritatea naţională care investighează şi sancţionează contravențional faptele sau actele de discriminare prevăzute în prezenta ordonanţă.
 (2) În exercitarea atribuţiilor sale, Consiliul Naţional pentru Combaterea Discriminarii îşi desfăşoară activitatea în mod independent, fără ca aceasta să fie îngradită sau influențată de către alte instituții ori autorităţi publice.
 (3) Consiliul Naţional pentru Combaterea Discriminarii este responsabil cu aplicarea şi controlul respectarii prevederilor prezentei ordonante în domeniul sau de activitate, precum şi în ceea ce priveste armonizarea dispoziţiilor din cuprinsul actelor normative sau administrative care contravin principiului nediscriminarii.

(4) În toate cazurile de discriminare prevăzute în prezenta ordonanţă persoanele discriminate au dreptul sa pretindă despăgubiri proportional cu prejudiciul suferit, precum şi restabilirea situaţiei anterioare discriminarii sau anularea situaţiei create prin discriminare, potrivit dreptului comun. Cererea de despăgubire este scutita de taxa judiciara de timbru.
(5)La cerere, instanţa poate dispune retragerea, de către autorităţile emitente, a autorizatiei de functionare a persoanelor juridice care, printr-o actiune discriminatorie, cauzeaza un prejudiciu semnificativ sau care, desi cauzeaza un prejudiciu redus, încalcă în mod repetat prevederile prezentei ordonante.

CAPITOLUL VIII
DREPTURILE ŞI OBLIGAȚIILE SALARIAȚILOR 
din cadrul Centrului de zi  „Albă ca Zăpada și cei 60 de pitici’’, Mărăcineni

SECŢIUNEA I
OBLIGAȚIILE  COORDONATORULUI DE  CENTRU

Art. 57.  Coordonatorul de centru, în vederea bunei desfășurări a activității, are următoarele obligații:
a) Să pună la dispoziția salariaților spațiu de lucru cu dotări, mijloace materiale  de lucru necesare asigurării unor condiții corespunzătoare de muncă pentru atingerea standardelor de performanță în îndeplinirea sarcinilor ce-i revin.
b) Să urmărească periodic modul în care este realizată dotarea serviciilor, în raport de cerințele și specificul fiecărei activități.
c) Să organizeze activitatea salariaților ținând cont de strategia de dezvoltare, precizând prin fișa postului atribuțiile fiecăruia în raport de studiile, pregătirea profesională și specialitatea acestora, stabilind în mod corect și echitabil volumul de muncă al fiecăruia.
d) Să răspundă pentru legalitatea și oportunitatea dispozițiilor date subalternilor, atât în cadrul instituției cât și în afara acesteia.
e) Apără interesul superior al copilului în orice situație precum și interesele salariaților.
f) Promovează în cadrul comunității, prin toate mijloacele de informare,  activitatea centrului și rezultatele pozitive înregistrate în activitate.
g) Să organizeze periodic forme de instruire și formare profesională în raport de realizarea și calitatea muncii fiecărui salariat, indiferent de nivelul sau natura studiilor avute.
h) Să sprijine și să stimuleze initiațiva și capacitatea profesională a salariaților.
i) Să asigure condițiile necesare aplicării dispozițiilor legale în vigoare referitoare la securitatea muncii și prevenirea incendiilor, timpul de lucru și de odihnă, acordarea drepturilor pentru munca prestată.
j) Să asigure plata drepturilor salariale la termenele și în condițiile stabilite.
k) Să creeze condiții de prevenire și înlăturare a tuturor cauzelor sau împrejurărilor care pot produce pagube patrimoniului instituției.


SECŢIUNEA A II-A
OBLIGAŢIILE SALARIAŢILOR

Art. 58 Salariaţii au îndatorirea:
a) să-şi îndeplinească cu profesionalism, loialitate, corectitudine şi în mod conştiincios îndatoririle de serviciu şi să se abţină de la orice faptă care ar putea sa aducă prejudicii  Centrului de Zi‚ „Albă ca Zăpada și cei 60 de pitici’’, Mărăcineni precum și angajatorului.
b) să se abţină de la exprimarea sau manifestarea convingerilor lor politice în exercitarea atribuţiilor ce le revin;
c) sa răspundă, potrivit legii, de îndeplinirea atribuţiilor ce le revin din funcţia pe care o deţin, precum şi a atribuţiilor ce le sunt delegate;
d) să se conformeze dispoziţiilor date de şefii cărora le sunt subordonaţi direct, cu excepţia cazurilor în care apreciază ca aceste dispoziţii sunt ilegale;
e) să păstreze secretul de stat şi secretul de serviciu în condiţiile legii;
f) să se păstreze confidenţialitatea în legătură cu faptele, informaţiilor sau documentele de care iau cunoştinţă în exercitarea funcţiei;
g) să nu solicite sau să accepte, direct sau indirect, pentru ei sau pentru alţii, daruri sau alte avantaje ;
h) să işi  perfecţioneze pregătirea profesională fie în cadrul instituţiei, fie urmând cursuri de perfecţionare organizate în acest scop;
i) de a lucra  în instituție  cel puţin cinci ani de la terminarea unei forme de instruire, specializare sau perfecţionare cu o durată mai mare de trei luni, în ţară sau străinătate, plătită de instituţie ;
j) să se conformeze programului de lucru al Centrului de zi, Mărăcineni;
k) să anunţe, personal sau prin altă persoană, instituţia în situaţia în care, din motive obiective ori din cauza îmbolnăvirii absentează de la serviciu, în cursul zilei în care are loc absenţa, sau în cel mult 24 de ore ;
l) să aibă o atitudine demnă şi corectă, respectuoasă, dând dovada de iniţiativă, creativitatea, spirit constructiv, prezenţă de spirit, capacitate decizională  operativă, diplomaţie ;
m) să aducă la cunostinţă Coordonatorului de Centru orice neregulă constatată, abateri sau greutăţi în muncă ;
n) să aibă o comportare corectă şi demnă în cadrul relaţiilor de serviciu, să-şi ajute colegii sau colaboratorii în aducerea la îndeplinire a obligaţiilor de serviciu şi să se suplinească în cadrul specialităţii lor ;
o) să se prezinte la serviciu în ţinută decentă, să facă şi să menţină ordinea şi curăţenia la locul de muncă, conform sarcinilor ce-i revin prin fişa postului ;
q) să cunoască şi să respecte politicile de securitate şi protecţia muncii şi de prevenire şi stingere a incendiilor ;
r) să nu utilizeze timpul de lucru în scopuri personale ;
s) să aducă la cunoştinţă Coordonatorului de Centru de zi orice abatere de la prevederile prezentului regulament săvârşită de alţi salariaţi,sau, vizitatori ai instituţiei . 
t) să respecte în totalitate prevederile prezentului regulament.

SECȚIUNEA   A III-A
DREPTURILE SALARIAȚILOR

Art. 59.  Salariatul  are, în principal, următoarele drepturi: 
1. Dreptul la salarizare pentru munca depusă.
1. Dreptul la repaus zilnic și săptamânal.
1. Dreptul la concediu de odihnă anual.
1. Dreptul la egalitate de șanse și de tratament.
1. Dreptul la demnitate în muncă.
1. Dreptul la securitate și sănătate în muncă. 
1. Dreptul la acces la formarea profesională.
1. Dreptul la informare și consultare.
1. Dreptul de a lua parte la determinarea și ameliorarea condițiilor de muncă și a mediului de muncă.
1. Dreptul la protecție în caz de concediere.
1. Dreptul la negociere colectivă.
1. Dreptul de a participa la acțiuni colective.
1. Dreptul de a constitui sau de a adera la un sindicat.
1. Dreptul la grevă.


CAPITOLUL IX
CRITERII ŞI PROCEDURI DE EVALUARE
          PROFESIONALĂ A SALARIAŢILOR

  1. Dispoziţii generale 
[bookmark: art1]Art. 60  Prezentele criterii de evaluare se aplică personalului angajat cu contract individual de muncă din cadrul instituţiei. 
[bookmark: art2]Art. 61 (1) Prezentele criterii de evaluare stabilesc cadrul general pentru asigurarea concordanţei dintre cerinţele postului, calităţile angajatului şi rezultatele muncii acestuia la un moment dat. 
[bookmark: cap2]               (2) Pentru atingerea obiectivului menţionat la alin. (1), prezentele criterii de evaluare prevăd evaluarea performanţelor profesionale ale angajaţilor în raport cu cerinţele posturilor. 
 	
2. Evaluarea performanţelor profesionale individuale ale personalului instituţiei
[bookmark: art3]Art.62  Evaluarea performanţelor profesionale individuale are ca scop aprecierea obiectivă a activităţii personalului, prin compararea gradului de îndeplinire a obiectivelor şi criteriilor de evaluare stabilite pentru perioada respectivă cu rezultatele obţinute în mod efectiv. 
[bookmark: art4]Art. 63 - Evaluarea performanţelor profesionale individuale se realizează pentru: 
a) exprimarea şi dimensionarea corectă a obiectivelor; 
b) determinarea direcţiilor şi modalităţilor de perfecţionare profesională a salariaţilor şi de creştere a performanţelor lor; 
c) stabilirea abaterilor faţă de obiectivele adoptate şi efectuarea corecţiilor; 
d) micșorarea riscurilor provocate de menţinerea sau promovarea unor persoane incompetente. 
[bookmark: art5]Art. 64- Procedura evaluării se realizează în următoarele etape: 
a) completarea fişei de evaluare de către evaluator; 
             b) contrasemnarea fişei de evaluare. 
[bookmark: art6]  	Art. 65 (1) Evaluatorul este persoană din cadrul unităţii, cu atribuţii de conducere a compartimentului în cadrul căruia îşi desfăşoară activitatea angajatul evaluat sau, după caz, care coordonează activitatea respectivului angajat. 
             (2) În sensul prezentelor criterii de evaluare, are calitatea de evaluator: 
            a) persoana aflată în funcţia de conducere care coordonează compartimentul în cadrul căruia îşi desfşoară activitatea salariatul aflat într-o funcţie de execuţie sau care coordonează activitatea acestuia; 
           b) persoana aflată în funcţia de conducere ierarhic superioară, potrivit structurii organizatorice a unităţii, pentru salariatul aflat într-o funcţie de conducere; 
[bookmark: art7]Art. 66 (1) Procedura de evaluare a performanţelor profesionale se aplică fiecărui angajat, în raport cu cerinţele postului. 
 (2) Activitatea profesională se apreciază anual, prin evaluarea performanţelor profesionale individuale. 
[bookmark: art8]   	 Art. 67 (1) Perioada evaluată este cuprinsă între 1 ianuarie şi 31 decembrie din anul pentru care se face evaluarea. 
(2) Perioada de evaluare este cuprinsă între 1 şi 31 ianuarie din anul următor perioadei evaluate. 
(3) Pot fi supuşi evaluarii anuale salariaţii care au desfăşurat activitate cel puţin 6 luni în cursul perioadei evaluate. 
(4) Sunt exceptate de la evaluarea anuală, desfăşurată în perioada prevazută la alin. (2), următoarele categorii de salariaţi: 
a) persoanele angajate ca debutanţi, pentru care evaluarea se face după expirarea perioadei corespunzatoare stagiului de debutant, de cel puţin 6 luni, dar nu mai mare de 1 an; 
b) persoanele angajate în cadrul unităţii, al căror contract individual de muncă este suspendat, în condiţiile legii, pentru care evaluarea se face la expirarea unei perioade de cel puţin 6 luni de la reluarea activităţii; 
c) persoanele angajate care nu au prestat activitate în ultimele 12 luni, fiind în concediu medical sau în concediu fără plată, acordat potrivit legii, pentru care evaluarea se va face după o perioadă cuprinsă între 6 şi 12 luni de la reluarea activităţii. 
[bookmark: art9]   	 Art. 68 În mod exceptional, evaluarea performantelor profesionale individuale ale personalului unităţii se face şi în cursul perioadei evaluate, în următoarele cazuri: 
a) atunci când pe parcursul perioadei evaluate contractul individual de muncă al salariatului evaluat încetează sau se modifică, în condiţiile legii. În acest caz, salariatul va fi evaluat pentru perioadă de până la încetarea sau modificarea raporturilor de muncă; 
b) atunci când pe parcursul perioadei evaluate raportul de muncă al evaluatorului încetează, se suspendă sau se modifică, în condiţiile legii. În acest caz, evaluatorul are obligaţia ca, înainte de încetarea, suspendarea sau modificarea raporturilor de muncă ori, după caz, într-o perioadă de cel mult 15 zile calendaristice de la încetarea ori modificarea raporturilor de muncă, să realizeze evaluarea performanţelor profesionale individuale ale salariaţilor din subordine. Calificativul acordat se va lua în considerare la evaluarea anuală a performanţelor profesionale individuale ale acestora; 
c) atunci când pe parcursul perioadei evaluate salariatul dobandeşte o diplomă de studii de nivel superior şi urmează să fie promovat, în condiţiile legii, într-o funcţie corespunzatoare studiilor absolvite. 
[bookmark: art10]   	   Art. 69 (1) Criteriile generale de evaluare a personalului instituţiei sunt prevăzute în fişa de evaluare. 
(2) În funcţie de specificul activităţii desfăşurate efectiv de către salariat, evaluatorul poate stabili şi alte criterii de evaluare care, astfel stabilite, se aduc la cunoștinta salariatului evaluat la începutul perioadei evaluate. 
(3) Salariaţii care exercitã, cu caracter temporar, o funcţie de conducere vor fi evaluați pentru perioada exercitãrii temporare, pe baza criteriilor de evaluare stabilite pentru funcţia de conducere respectivã. 
[bookmark: art11]   	Art. 70  Persoanele care au calitatea de evaluator, completeazã fişele de evaluare, dupã cum urmeazã: 
a) stabilesc gradul de îndeplinire a obiectivelor, prin raportare la atribuţiile stabilite prin fişa postului;
b) stabilesc calificativul final de evaluare a performanţelor profesionale individuale; 
c) consemneazã, dupa caz, rezultatele deosebite ale salariatului, dificultãţile obiective întâmpinate de acesta în perioada evaluatã şi orice alte observaţii pe care le considerã relevante; 
d) stabilesc obiectivele si criteriile specifice de evaluare pentru următoarea perioadă de evaluare; 
e) stabilesc eventualele necesitãţi de formare profesionalã pentru anul urmator perioadei evaluate. 
[bookmark: art12][bookmark: art13]  	  Art.71 (1) Pentru stabilirea calificativului, evaluatorul va proceda la notarea obiectivelor şi criteriilor de evaluare, prin acordarea fiecãrui obiectiv şi criteriu a unei note de la 1 la 5, notă exprimănd aprecierea gradului de îndeplinire. 
(2) Pentru a obţine nota finală a evaluatorului se face media aritmetică a notelor obţinute ca urmare a aprecierii obiectivelor şi criteriilor, rezultate din media aritmetică a notelor acordate pentru fiecare obiectiv sau criteriu, după caz. 
	(3) Semnificaţia notelor prevăzute la alin. (1) este urmatoarea: nota 1 - nivel minim şi nota 5 - nivel maxim. 
[bookmark: art14]   	  Art. 72  Calificativul final al evaluării se stabileşte pe baza notei finale, după cum urmează: 
a) între 1,00-2,00 - nesatisfãcãtor. Performaţa este cu mult sub standard. În acest caz, se va evalua perspectivã dacã salariatul respectiv mai poate fi menţinut pe post; 
b) între 2,01-3,00 - satisfăcător. Performanţa este la nivelul minim al standardelor sau puţin deasupra lor. Acesta este nivelul minim acceptabil al performanţelor ce trebuie atins ţi de salariaţii mai puţin competenţi sau lipsiţi de experienţă; 
c) între 3,01-4,00 - bine. Performanţa se situează în limitele superioare al standardelor şi ale performanţelor realizate de către ceilalţi salariaţi; 
d) între 4,01-5,00 - foarte bine. Persoana necesită o apreciere specială întrucât performanţele sale se situează peste limitele superioare ale standardelor şi performanţelor celorlalţi salariaţi. 
[bookmark: art15]   	  Art. 73 (1) După finalizarea etapelor procedurii de evaluare, fişa de evaluare se înaintează contrasemnatarului. 
(2) În sensul prezentelor criterii de evaluare, are calitatea de contrasemnatar salariatul aflat în funcţia superioară evaluatorului, potrivit structurii organizatorice a unităţii. 
(3) În situaţia în care calitatea de evaluator o are conducatorul unităţii, fişa de evaluare nu se contrasemnează. 
[bookmark: art16]Art. 74 (1) Fişa de evaluare poate fi modificată conform deciziei contrasemnatarului, în următoarele cazuri: 
a) aprecierile consemnate nu corespund realităţii; 
   	b) între evaluator şi persoana evaluată exista diferenţe de opinie care nu au putut fi soluţionate de comun acord. 
 (2) Fişa de evaluare modificată în condiţiile prevazute la alin. (1) se aduce la cunostinţa salariatului evaluat. 
[bookmark: art17]   	Art. 75 (1) Salariaţii nemultumiţi de rezultatul evaluării pot să îl conteste la conducatorul instituţiei. 
(2) Contestaţia se formulează în termen de 5 zile calendaristice de la luarea la cunoştinţă de către salariatul evaluat a calificativului acordat şi se soluţionează în termen de 15 zile calendaristice de la data expirării termenului de depunere a contestaţiei de către o comisie constituită în acest scop prin act administrativ al conducătorului unităţii. Aceasta va soluţiona contestaţia pe baza raportului de evaluare şi a referatelor întocmite de salariatul evaluat, evaluator şi contrasemnatar. 
(3) Rezultatul contestaţiei se comunică salariatului în termen de 5 zile calendaristice de la soluţionarea contestaţiei. 
(4) Salariatul nemulţumit de modul de soluţionare a contestaţiei formulate potrivit alin. (1) se poate adresa instanţei, în condiţiile legii. 



CAPITOLUL X
DISPOZIŢII FINALE

SECŢIUNEA I
MĂSURI PENTRU APLICAREA PREVEDERILOR
REGULAMENTULUI DE ORDINE INTERIOARĂ

Art.76 (1) Prezentul Regulament de Ordine Interioară este supus aprobării și Consiliului Local Mărăcinei, Argeș.
(2) Acest regulament va fi adus la cunoştinţă sub semnătură, fiecărui salariat, prin grija coordonatorului de centru;
(3) Persoanele nou-angajate nu-şi pot începe activitatea  decât după ce au semnat că au luat la cunoştinta de conţinutul acestui regulament;
(4)Prezentul Regulament de Ordine Interioară al CENTRULUI DE ZI „ALBĂ CA ZĂPADA ȘI CEI 60 DE PITICI’’, MĂRĂCINENI, ARGEȘ, intră în vigoare la data aprobării de către Cabinetului de Asistență Socială - Ghițulescu Nelida-Marinela și de către Consiliul Local Mărăcineni. 


SECŢIUNEA A II-A
ALTE DISPOZIŢII LEGALE APLICABILE

Art. 77  Prevederile prezentului Regulament se completeazã cu :
a) Codul Muncii;
b) Codul de Etică al personalului din cadrul Centrului de Zi „Albă ca Zăpada și cei 60 de pitici”, Mărăcineni; 
c) Regulamentul de Organizare şi Funcţionare a Centrului de zi „Albă ca Zăpada și cei 60 de pitici”, Mărăcineni;
d) Metodologia de organizare și funcționare și Dosarul de proceduri a Centrului de Zi „Albă ca Zăpada și cei 60 de pitici”, Mărăcineni 
e) Hotărârea Consiliului Local Mărăcineni de aprobare a ROI. 
f) Alte dispoziţii legale în materie.




Coordonator Centru,
Piscanu Angela

